Dronkbestuur-regter swaar beboet; ontvang steeds salaris | Maroela Media
Die Regterlike Dienskommissie (RDK) het die omstrede afgetrede regter Nkola Motata aan wangedrag skuldig bevind en hom met meer as R1 miljoen beboet.
Die RDK het Motata 'n boete van R1 152 650,40 opgelê, wat die ekwivalent is van 12 maande van sy huidige netto salaris. Die boete moet binne 24 maande ten volle aan die Suid-Afrikaanse Regterlike Onderrig-instituut betaal word. Dié instituut bied opleiding aan regsbeamptes.
Motata het in Januarie 2007 onder die invloed van alkohol met sy motor teen 'n muur van 'n woonhuis in Johannesburg vasgery en daarna op die toneel rassistiese uitsprake oor wit mense gemaak.
Die RDK se besluit kom nadat die Regterlike Gedragstribunaal (RGT) Motata in April 2018 aan growwe wangedrag skuldig bevind op twee aanklagte, naamlik rassistiese uitlatings en dat hy die hof mislei het tydens sy strafsaak.
Motata is in 2009 in die Johannesburgse hooggeregshof skuldig bevind op aanklag van dronkbestuur en is gevonnis tot 'n boete van R20 000 of 12 maande gevangenisstraf.
Die RGT het 'n aanbeveling aan die RDK gemaak om 'n parlementêre proses te begin om Motata ingevolge die Grondwet uit sy amp te verwyder.
'n Meerderheid van die RDK het egter die RGT se aanbeveling verwerp en tot die gevolgtrekking gekom dat Motata se optrede nie op growwe wangedrag neergekom het nie.
Motata is al sedert 2007 op spesiale verlof en het sedertdien sy volle salaris ontvang. Hy het verlede jaar afgetree wat beteken hy sal nou voortgaan om al die voordele van 'n regter, insluitend 'n salaris vir die res van sy lewe, te ontvang.
In 'n klankopname wat Richard Baird, eienaar van die huis waar die ongeluk plaasgevind het, van die voorval in Januarie 2007 gemaak het, kan gehoor word dat Motata onder meer sê dat dit "die wit man se land was, maar dit is nie meer nie" en "geen wit man gaan my kritiseer nie".
Motata het ook die volgende aan lede van die Johannesburgse metropolisie wat hom wou kalmeer, gevra: "Waarom staan julle agter die wit man?"
Hy het ook 'n lid van die Johannesburgse metropolisie wat hom in hegtenis geneem het, gedreig deur te sê: "Jy sal spyt wees hieroor." Tydens Motata se skuldigbevinding aan dronkbestuur in die Johannesburgse landdroshof het die landdros in sy uitspraak aangedui dat die bandopname deur die hof as getuienis aanvaar is en dat Motata inderwaarheid rassistiese uitsprake gemaak het.
In die nuus Nkola Motata
…..en slegs 12 jaar later, maar as jy wit was………….
EHe stil received the money every month, he know he did not deserve – stealing – OMG SHAME ON YOU JUDGE – PAY BACK THE MONEY
Jip hierdie gesig is die spieelbeeld van die anc.
PAY BACK THE MONEY!!! Twaalf jare se geld, mnr motata. Dit kan n goeie gat toestop in Jhb se skuld aan Eskom. VIVA!!!!!
Is dit nie lekker nie,10 jaar op spesiale verlof met volle betaling en 'n lekker vet pensioen.
Sjoe as ek geweet het my werkgewer sou my ook so goed behandel, het ek lankal 'n sopie te veel gedrink en bestuur.